《将归南村留别诸公》
明代·万寿祺

冽冽岁云暮，四时浸以驰。鸿雁背北风，音响一何悲。

策杖发西澨，载过东城湄。城阙高峨峨，楼阁与云齐。

中多富贵人，车马光纷披。冠盖缀缨緌，变化随当时。

往来互驰突，道旁狭且危。执手与君友，毛发托相知。

夙昔周道游，大义同箴规。浮云与飞鸟，惭愧相因依。

岂不乐诡随，中心不可违。别君适南村，遵路独言归。

行人去不息，川原纷委蛇。严霜摧高树，日气瘦且低。

稚子出门望，相随入荆扉。桔槔中夜悬，冻绠惨无为。

谢圃入其室，登床读我诗。我诗惨以激，我床坦以夷。

譬彼江中流，白石无转移。寄谢四海人，劳劳将焉之。

作者简介：万寿祺（1603年－1652年），明末清初文学家、书画家。字年少，又字介若、内景，入清衣僧服，改名慧寿，又名明志道人、寿道人、寿若、若若，世称年少先生，祖籍江西南昌，曾祖辈迁至江苏徐州。 [1] 与陈子龙乡试同年，与沛县阎尔梅是同乡。曾参加抗清活动，兵败后隐居江淮一带。代表作有《秋江别思图》、《松石图》、《山水图》等等。 万寿祺为人风流倜傥，工书画，精于六书，癖嗜印章，辑有《沙门慧寿印谱》一册。其后裔第十六代后人万中华，在当今书画界也享有一定的声誉。